**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 14.03.2023, ora 08.00 – 15.03.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 15.03.2023, ora 07.00**

**RÂURI**

Debitele au fost în general în scădere, exceptând râurile din bazinele hidrografice: Vedea, Bârlad, bazinele mijlocii și inferioare ale Argeșului și Ialomiței, bazinul inferior al Jiului, cursul mijlociu și inferior al Prutului și afluenții acestuia și pe cele din Dobrogea unde au fost staționare, iar pe cursul inferior al Mureșului au fost în creștere datorită propagării.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Olt, Rm. Sărat, Putna, Buzău, Prut, bazinele mijlocii și inferioare ale Argeșului, Ialomiței, Trotușului, pe cursul inferior al Jiului și râurile din Dobrogea, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea, Tazlău, Bârlad și Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând râurile din bazinele hidrografice: Iza, Tur, Lăpuș, Crasna, Barcău, bazinele superioare și mijlocii ale Crișurilor, Arieșului, Begăi, Timișului, Bârzavei, Carașului, Nerei și Cernei unde vor fi în creștere datorită precipitațiilor lichide prognozate, cedării apei din stratul de zăpadă și propagării, iar pe cursurile inferioare ale Someșului, Crișurilor, Mureșului, Begăi și Timișului vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 14.03.2023 – 15.03.2023 a fost în creștere, având valoarea de 7700 m3/s, peste media multianuală a lunii martie (6700 m3/s).

În aval de Porţile de Fier debitele au fost în creștere pe sectoarele Gruia – Zimnicea și Isaccea – Tulcea și în scădere pe sectorul Giurgiu – Galați.

Debitul la intrarea în țară (secțiunea Baziaș) va fi în creştere (7800 m3/s).

În aval de Porțile de Fier debitele vor fi în creștere pe sectorul Gruia – Giurgiu şi în scădere pe sectorul Olteniţa – Tulcea.

**2.** **Situația meteorologică în intervalul 14.03.2023, ora 08.00 – 15.03.2023, ora 06.00**

**ÎN ŢARĂ**

Valorile termice diurne au continuat să crească față de ziua precedentă în toate regiunile, astfel încât vremea a fost caldă în toată țara, deosebit de caldă în centru și nord-est - unde local s-au înregistrat abateri pozitive, de peste 10 grade, comparativ cu mediile climatologice. Cerul a fost variabil, cu înnorări temporare noaptea în vestul și nord-vestul teritoriului, unde spre sfârșitul intervalului cu totul izolat a plouat slab. Vântul a suflat slab și moderat, cu intensificări temporare în Banat, Crișana, cea mai mare parte a Moldovei și pe arii mai restrânse în sudul Transilvaniei, cu viteze în general de 55...60 km/h, dar pe arii restrânse și pe crestele montane, izolat cu rafale de peste 70 km/h. S-a menținut strat de zăpadă la munte, care la ora 20 măsura *-în platformele stațiilor meteorologice-* până la 197 cm în Munții Făgăraș. Temperaturile maxime au fost cuprinse între 8 grade la Sulina și 21 de grade la Gurahonț, iar la ora 06 temperatura aerului se încadra între -2 grade la Miercurea Ciuc, Târgu Secuiesc, Târgu Ocna și Pătârlagele și 12 grade la Moldova Nouă.

Observație - de ieri de la ora 06 au fost în vigoare 11 atenționări cod galben pentru fenomene meteorologice periculoase imediate, 5 emise de către SRPV Sibiu și câte 2 emise de către SRPV Cluj, SRPV Bacău și SRPV Timișoara.

**LA BUCUREŞTI**

Valorile termice diurne au continuat să crească față de ziua precedentă și au caracterizat o vreme mai caldă decât în mod obișnuit, cu o maximă de 18 grade. Cerul a fost variabil, iar vântul a suflat slab până la moderat. La ora 06 temperatura aerului avea valori de 0 grade la Afumați și 1 grad la Filaret și Băneasa.

**3. Prognoza meteorologică în intervalul 15.03.2023, ora 08.00–16.03.2023, ora 08.00**

**ÎN ŢARĂ**

Deși valorile termice diurne vor scădea față de ziua anterioară, local mai accentuat în vest și în nord, vremea va fi caldă în majoritatea regiunilor, cu maxime ce se vor situa în general între 9 și 15 grade. Pe parcursul zilei înnorările se vor accentua treptat în vest, centru și nord și ploile vor fi în extindere în Banat, Crișana, Maramureș, iar spre seară și în vestul Transilvaniei și al Olteniei, în timp în zonele montane aferente, doar la altitudini mari vor fi și lapoviță și ninsori; în rest cerul va fi temporar noros. Noaptea, nebulozitatea va fi accentuată în toate regiunile. La munte vor predomina ninsorile - moderate cantitativ în Carpații Occidentali, în zonele joase de relief din regiunile intracarpatice, precum și din nord-vestul Moldovei vor fi precipitații mixte, iar în rest va ploua, pe arii mai extinse în Oltenia. Pe alocuri se vor acumula cantități de apă mai însemnate (peste 10...15 l/mp). Vântul va avea intensificări, local și temporar în regiunile vestice, nord-vestice și estice, precum și pe crestele montane, cu rafale în general de 50...55 km/h și doar izolat în rest. Temperaturile minime se vor situa între -2 și 7 grade. Izolat vor fi condiții de ceață.

**LA BUCUREŞTI**

Vremea va fi caldă. Pe parcursul zilei înnorările vor fi temporare, dar noaptea cerul va fi mai mult noros și spre finalul intervalului va ploua slab. Vântul va sufla slab și moderat. Temperatura maximă, în scădere ușoară față de ziua anterioară, se va situa în jurul valorii de 15 grade, iar cea minimă va fi de 4...5 grade.

1. ***CALITATEA APELOR***

***Administrația Națională Apele Române*** informează despre producerea, în data de 14.03.2023, ora 12.30, unei pol accidentale a apei (spumă densă de culoare albă și miros de substanțe chimice) pârâului Cerbul Ucei, aval de localitatea Corbi, comuna Ucea, județul Brașov. Au fost prelevate probe de apa aval si amonte de Platforma Viromet Victoria. Nu s-a observat mortalitate piscicolă. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Administrația Rezervației Biosferei Delta Dunării*** informează că incendiul izbucnit în data de 12.03.2023, ora 13.00, în zona Districtului Ecologic Sulina-Caraorman, zona cuprinsă între Canal Cardon și Golf Musura, județul Tulcea, s-a stins de la sine în data de 13.03.2023, ora 08.00. A ars stuf pe o suprafață de cca 10 ha vegetație uscată (stuf și papură), fără a fi afectate obiectivele economice din împrejurimi. Nu s-au observat mortalități la păsări sălbatice și mamifere. Nu se cunosc cauzele declanșatoare.

***Administrația Rezervației Biosferei Delta Dunării*** informează că incendiul izbucnit în data de 12.03.2023, ora 14.30, în zona Districtului Ecologic Sulina-Caraorman, zona Vătafu-Lunguleț, județul Tulcea, s-a stins de la sine în data de 12.03.2023, ora 22.00. A ars stuf pe o suprafață de cca 400 ha vegetație uscată (stuf și papură), fără a fi afectate obiectivele economice din împrejurimi. Nu s-au observat mortalități la păsări sălbatice și mamifere. Nu se cunosc cauzele declanșatoare.

***Administrația Rezervației Biosferei Delta Dunării*** informează că incendiul izbucnit în data de 12.03.2023, ora 16.15, în zona Districtului Ecologic Maliuc-Crișan, zona canal Cordon-Litoral-confluență cu lacurile Balanova și Roșu, județul Tulcea, s-a stins de la sine în data de 13.03.2023, ora 07.30. A ars stuf pe o suprafață de cca 20 ha vegetație uscată (stuf și papură), fără a fi afectate obiectivele economice din împrejurimi. Nu s-au observat mortalități la păsări sălbatice și mamifere. Nu se cunosc cauzele declanșatoare.

***Administrația Rezervației Biosferei Delta Dunării*** informează că incendiul izbucnit în data de 10.03.2023, ora 12.30, în zona Districtului Ecologic Sulina-Caraorman, zona AP Popina-bazin EC22, județul Tulcea, s-a stins de la sine în data de 11.03.2023, ora 12.00. A ars stuf pe o suprafață de cca 50 ha vegetație uscată (stuf și papură), fără a fi afectate obiectivele economice din împrejurimi. Nu s-au observat mortalități la păsări sălbatice și mamifere. Nu se cunosc cauzele declanșatoare.

***Administrația Rezervației Biosferei Delta Dunării*** informează că incendiul izbucnit în data de 10.03.2023, ora 16.00, în zona Districtului Ecologic Sulina-Caraorman, zona AP Obretin, județul Tulcea, s-a stins de la sine în data de 11.03.2023, ora 08.00. A ars stuf pe o suprafață de cca 250 ha vegetație uscată (stuf și papură), fără a fi afectate obiectivele economice din împrejurimi. Nu s-au observat mortalități la păsări sălbatice și mamifere. Nu se cunosc cauzele declanșatoare.

***Administrația Rezervației Biosferei Delta Dunării*** informează că incendiul izbucnit în data de 12.03.2023 în zona Canal Palada cu extindere spre canal Buhaz, județul Tulcea, s-a stins de la sine în data de 14.03.2023, ora 07.00. A ars stuf pe o suprafață de cca 80 ha vegetație uscată (stuf și papură), fără a fi afectate obiectivele economice din împrejurimi. Nu s-au observat mortalități la păsări sălbatice și mamifere. Nu se cunosc cauzele declanșatoare.

***Garda Forestieră Suceava*** informează telefonic despre producerea, în data de 14.03.2023, ora 19.00, unui incendiu care a cuprins cca 1 ha litieră pe raza O.S. Oituz-într-un fond forestier privat, D.S. Bacău, Comuna Oituz, județul Bacău. Incendiul este în desfășurare și este agravat de viteza mare a vântului. Nu se cunosc cauzele declanșatoare. Vom reveni cu informații suplimentare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE